



P R E D B E Ž N Á  I N F O R M Á C I A
(podľa zákona č. 400/2015 Z. z. o tvorbe právnych predpisov 
a o Zbierke zákonov Slovenskej republiky a o zmene a doplnení niektorých zákonov)


1.  Pripravovaný právny predpis:

Návrh opatrenia Ministerstva práce, sociálnych vecí a rodiny Slovenskej republiky o ustanovení súm rodičovského príspevku.
 
2.  Základné ciele právnej úpravy: 

[bookmark: _GoBack]Podľa § 4 ods. 7 zákona č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov je Ministerstvo práce, sociálnych vecí a rodiny Slovenskej republiky splnomocnené vydať opatrenie, ktorým upraví sumy rodičovského príspevku k 1. januáru 2027. Suma rodičovského príspevku, ako aj suma rodičovského príspevku vyplácaná v prípade, že sa oprávnenej osobe na dieťa, na ktoré poberá rodičovský príspevok poskytovalo materské alebo obdobná dávka ako materské v členskom štáte, sa upraví tak, že sa vynásobí koeficientom, ktorým sa upravili sumy životného minima k 1. júlu 2026.

3.  Zhodnotenie súčasného stavu:

Bezpredmetné; ide o právny predpis, ktorého predmetom je len vyhlásenie súm, ktorých výpočet a určenie je upravené zákonom č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov.

4.  Spôsob zapojenia verejnosti do prípravy právneho prepisu:

Verejnosť sa môže zapojiť do prípravy právneho predpisu v intenciách základného cieľa právnej úpravy podľa bodu 2.

Kontaktné údaje:
Ministerstvo práce, sociálnych vecí a rodiny Slovenskej republiky
Sekcia sociálnej a rodinnej politiky
Odbor rodinnej politiky a štátnej sociálnej podpory
Špitálska 4 - 8
816 43 Bratislava

e-mail: jana.kotesova@employment.gov.sk

5.  Predpokladaný termín začatia pripomienkového konania:
  
október 2026






